Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 810

46. cikk A Tanács elnöke, közvetlenül azután, hogy letette az esküt, intézkedik azoknak a bíráknak és főtanácsnokoknak a sorshúzás útján való kiválasztásáról, akiknek hivatali ideje e szerződés 167. cikke második és harmadik bekezdésének megfelelően az első hároméves időszak végén lejár. FENTIEK HITELÉÜL az alulírott meghatalmazottak aláírták ezt a jegyzőkönyvet. Kelt Brüsszelben, az ezerkilencszázötvenhetedik év április havának tizenhetedik napján. J. Ch. SNOY et d'OPPUERS C. F. OPHÜLS Robert MARJOLIN Vittorio BADINI Lambert SCHAUS J. Linthorst HOMAN 2004/60/II. szám I.15. Jegyzőkönyv az Európai Gazdasági Közösség kiváltságairól és mentességeiről AZ EURÓPAI GAZDASÁGI KÖZÖSSÉGET LÉTREHOZÓ SZERZŐDÉS MAGAS SZERZŐDŐ FELEI FIGYELEMBE VÉVE, hogy e szerződés 218. cikkének megfelelően a Közösséget a tagállamok területén megilletik a feladatai ellátásához szükséges kiváltságok és mentességek egy külön jegyzőkönyvben megállapított feltételek szerint, FIGYELEMBE VÉVE továbbá, hogy az Európai Beruházási Bank alapokmányáról szóló jegyzőkönyv 28. cikkének megfelelően a Bankot megilletik az előző bekezdésben hivatkozott cikkben említett jegyzőkönyvben megállapított kiváltságok és mentességek, KIJELÖLTÉK meghatalmazottjaikként e jegyzőkönyv létrehozása céljából: ŐFELSÉGE A BELGÁK KIRÁLYA: Báró J. Ch. SNOY et d'OPPUERS gazdasági minisztériumi főtitkárt, a kormányközi konferencia belga delegációjának vezetőjét; A NÉMETORSZÁGI SZÖVETSÉGI KÖZTÁRSASÁG ELNÖKE: Prof. Dr. Carl Friedrich OPHÜLST, a Németországi Szövetségi Köztársaság nagykövetét, a kormányközi konferencia német delegációjának vezetőjét; A FRANCIA KÖZTÁRSASÁG ELNÖKE: Robert MARJOLIN jogászprofesszort, a kormányközi konferencia francia delegációjának helyettes vezetőjét; AZ OLASZ KÖZTÁRSASÁG ELNÖKE: V. Badini CONFALONIERI külügyminisztériumi helyettes államtitkárt, a kormányközi konferencia olasz delegációjának vezetőjét; Ő KIRÁLYI FENSÉGE A LUXEMBURGI NAGYHERCEGNŐ: Lambert SCHAUST a Luxemburgi Nagyhercegség nagykövetét, a kormányközi konferencia luxemburgi delegációjának vezetőjét; ŐFELSÉGE HOLLANDIA KIRÁLYNŐJE: J. Linthorst HOMANT, a kormányközi konferencia holland delegációjának vezetőjét; AKIK kicserélve jó és kellő alakban talált meghatalmazásaikat, MEGÁLLAPODTAK a következő rendelkezésekben, amelyeket az Európai Gazdasági Közösséget létrehozó szerződéshez csatolnak: I. FEJEZET A KÖZÖSSÉG VAGYONA, INGATLANAI, KÖVETELÉSEI ÉS ÜGYLETEI

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes